als_Latn dik_Latn sag_Latn
Njihuni me “njeriun elefant”, sëmundja e rrallë e ka bërë të duket si hyjnor
Çdo ditë në mëngjes, Kanai Das shkon në stacionin e trenit ku zë një qoshe dhe shtrin dorë për para. Ai pret për kalimtarët zemërgjerë të cilët i dhurojnë rreth 5 euro në ditë. Por, 42-vjeçari nuk është thjeshtë një lypës.
Për shumë indianë ai është rimishërim i Lord Ganesha – Zotit të elefant dhe i japin atij të holla në shenjë respekti.
Ai vuan nga një sëmundje rrallë e quajtur neurofibromatosis, gjë e cila e ka shpërfytyruar. Lëkura e tij është varur dhe syri i tij i djathtë është zhdukur në mishin e varur që arrin deri në gjoks.
42-vjeçari nuk mund të hajë dhe as mund të flasë normalisht dhe i duhet ndihmë mjekësore për marrë frymë.
Për këtë arsye ai nuk ka mundur të gjejë kurrë një vend pune. Kanai beson tek mrekullia dhe shpreson tek një ndërhyrje kirurgjikale e cila mund t’i rikthejë atij një fytyrë normale.
“Nuk dua të lyp, por nuk kam rrugë tjetër për të fituar para”, shprehet Das.
“Njerëzit mendojnë se unë jam Zot për shkak se kam noçkë si ai, por nuk kam pasur gjithmonë këtë pamje.”
Lypësi nga Baruipur në lindje të Indisë lindi me një bullungë dhe kur bëri 9 vjeç ajo u zmadhua sa që i gllabëroi syrin e djathtë dhe hunda iu fry.
Baba e tij e ve e braktisi, ndërsa gjendja e tij i preku zemrën një nënë tjetër me gjashtë fëmijë, e cila e adoptoi.
“E pashë një ditë në një dyqan. Më preku aq shumë gjendja e tij sa nuk munda ta ndaloj vetën dhe e mora në shtëpi”, tregon 73-vjeçarja Bharati Roy.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn